« Vəŋán ábə Ǹtondôbə ! Á kúlīgī hḿ nyē, á kōdégē hḿ nyē, ǹnyie anə́ ā diŋ nyé ! » 10Wǎ ó ngákúli ma ábǔm nyīá wama, o fudí mā âsoé á ńkug wóé. 11Á kwí yā ábum, ńdɔ mə ngáku á mɔ́ móé; a tádigi âbǔm nāná, Zāmbá wáma, a nə wa ! 12Tə watɔbɔ ábím oyǎb dī: amú miǹdzǔg mí nə ma babi. təge ai é mod ǎ ka ma. 13Ǹkunda bə́yóm bə́ nyag wâbomán ma á nyɔ́l, tsíb məfǎn yā Bashân yávūd ma elunga á nyɔ́l. 14Bândami ma mim̀bóm myábán ású dáma, bim̀gbə́m bítē byânyab bí məməle. 15Malod á sí ánə́ məndím; bivɛ̌s byámā bísə̄ bí nə m̀búgán. Ǹnə́m wáma ó nə anə́ ávɔ̄ŋ, wányami ma á miǹya étē. 16Ngul dzama ě man yǎ kod anə́ éfúsá ńlɔmbi, oyə́m wáma wâman ma lád á miǹkəg. Waboé ma á ḿbūlúg áwú. 17Ǹkunda mvú wâboman ma á nyɔ́l, ǹkunda bə́bə̂ bə́ bod wâku ma á yōb: bámān ma túb mɔ́ ai məkǒl. 18Mə ńtɔ̄á dzǎm lāŋ bivɛ̌s byámā bísə; bod báyēn ma, bə́ ngabəbə. 19Bâkaban biyé byáma, biwɔ́man byáma, bâdɔ ai byá ábia. 20Hədá wa, ǎ Ńtondôbe, tə wa tə́bə́ ma ábím oyǎb dī ! Wa ngul dzama, zǎ ma vól ka ! 21Kodége enyiŋ dzáma ókəŋ bítá, ai mǎmēn á məkǒl mə́ mvú. 22Kodége ma á ḿbōm émgbə́m, á tɔ́ŋ nyád… Ǹdɔ o ngáyalan ma